འདུལ་བའི་ལས་ཆོག་ཉེར་མཁོ་བསྡུས་པ།
༄༅། །འདུལ་བའི་ལས་ཆོག་ཉེར་མཁོ་བསྡུས་པ་
བཞུགས་སོ། །
རྗེ་བཙུན་ཐམས་ཅད་མཁྱེན་པ་ཆེན་པོའི་ཞབས་ལ་གུས་པས་ཕྱག་འཚལ་ལོ། །རབ་དཀར་
ལྷག་བསམ་འོད་སྟོང་གིས། །འགྲོ་བློའི་མུན་སྟུག་རབ་སེལ་ཞིང༌། །སྐལ་ལྡན་པད་ཚལ་རྒྱས་
མཛད་པའི། །རྗེ་བཙུན་བླ་མ་དེ་ལ་འདུད། །དེ་ལ་འདིར་དགེ་ཚུལ་དང་བསྙེན་རྫོགས་སུ་བསྒྲུབ་པ་ཆོ་ག་ལ་མཁན་སློབ་སོ་སོར་
བྱེད་པ་སོགས་རྒྱས་པར་འདོད་ན་ལས་ཆོག་ཏུ་ཤེས་པར་བྱ་ཞིང༌། འདིར་ནི་སྙིང་པོའི་ལག་ལེན་མདོར་བསྡུས་ཏེ་མཁན་སློབ་སྒྲག་མའི་དབང་དུ་བྱས་
ཏེ་འདྲི་བར་བྱའོ། །དེ་ཡང་དགེ་ཚུལ་ལ་སྦྱོར་དངོས་མཇུག་གསུམ་ལས། དང་པོ་ནི། དགེ་བའི་བཤེས་གཉེན་གང་གི་དྲུང་དུ་རབ་བྱུང་ཞུ་བར་འོངས་བ་
ན། རྟེན་མཆོད་ཕྱག་ལེན་ལྟར་བཤམས། བསྒྲུབ་བྱ་དེ་མདུན་དུ་ཐལ་མོ་ཙོག་ཙོག་བུར་འདུག་ཏུ་བཅུག་ལ། འདི་སྐད་ཅེས་བརྗོད་པར་བྱའོ། །ཁྱོད་
སངས་རྒྱས་ཀྱི་བསྟན་པ་ལ་འཇུག་ཅིང༌། དགེ་ཚུལ་ལ་སོགས་པའི་སྡོམ་པ་ལེན་པར་བྱེད་པ།
དཔེར་ན་སཻངྒ་དཀར་མོའི་འོ་མ་དེ་སྣོད་བཟང་བོ་རིན་པོ་ཆེའི་ནང་དུ་བླུག་དགོས་པ་དེ་བཞིན་དུ་
བསླབ་པ་འདི་ཉིད་ཀྱང་རྒྱུད་བར་ཆད་ཀྱིས་མ་གོས་པ་གཅིག་ལ་སྟེར་དགོས། བར་ཆད་ཡོད་མེད་
དེད་ཀྱི་དྲིས་པས་ཤེས་པས། དྲི་བ་འདི་རྣམས་ལ་ལན་དྲང་བོར་ཐོབ་ཅིག །ཁྱོད་མུ་སྟེགས་ཅན་མ་
ཡིན་ནམ། ལོ་བཅོ་ལྔ་མ་ལོན་པ་མ་ཡིན་ནམ། ལོ་བཅོ་ལྔ་ལོན་པ་བྱ་རོག་སྐྲོད་མི་ནུས་པ་མ་ཡིན་
ནམ། བྱ་རོག་སྐྲོད་ནུས་པ་ལོ་བདུན་མ་ལོན་པ་མ་ཡིན་ནམ། བྲན་ལ་སོགས་པ་མ་ཡིན་ནམ། བུ་
ལོན་ཆགས་པ་མ་ཡིན་ནམ། ཕ་མས་མ་གནང་བ་མ་ཡིན་ནམ། ཕ་མས་མ་གནང་བ་ཡུལ་ཐག་མི་
39

ཀུན་མཁྱེན་གསུང་འབུམ་༼བ༽
རིང་བ་མ་ཡིན་ནམ། ནད་པ་མ་ཡིན་ནམ། དགེ་སློང་མ་སུན་བྱུང་བ་མ་ཡིན་ནམ། རྐུ་ཐབས་སུ་
གནས་པ་མ་ཡིན་ནམ། ཐ་དད་དུ་གནས་པ་མ་ཡིན་ནམ། གནས་པར་མི་བྱ་བ་མ་ཡིན་ནམ། ཟ་མ་
མ་ཡིན་ནམ། མ་ནིང་མ་ཡིན་ནམ། སྤྲུལ་བ་མ་ཡིན་ནམ། དུད་འགྲོ་མ་ཡིན་ནམ། མུ་སྟེགས་ཅན་
ཞུགས་པ་མ་ཡིན་ནམ། མ་བསད་པ་མ་ཡིན་ནམ། ཕ་བསད་བ་མ་ཡིན་ནམ། དགྲ་བཅོམ་པ་བསད་
པ་མ་ཡིན་ནམ། དགེ་འདུན་གྱི་དབྱེན་བྱས་པ་མ་ཡིན་ནམ། དེ་བཞིན་གཤེགས་པའི་སྐུ་ལ་ངན་
སེམས་ཀྱིས་ཁྲག་བྱུང་བ་མ་ཡིན་ནམ།
ཕམ་པར་གྱུར་བའི་ལྟུང་བ་བཞི་པོ་བཞི་པོ་དག་ལས་གང་
ཡང་རུང་བ་བྱུང་བ་མ་ཡིན་ནམ། རྒྱུ་ལས་བཟློག་པའི་ཆད་པ་ཁས་མི་ལེན་པར་གནས་ནས་ཕྱུང་
བ་མ་ཡིན་ནམ། ལག་རྡུམ་ལ་སོགས་པ་མ་ཡིན་ནམ། སྐྲ་སེར་ལ་སོགས་པ་མ་ཡིན་ནམ། སོར་
མོ་གཅིག་པ་ལ་སོགས་པ་མ་ཡིན་ནམ། རྒྱལ་བོས་བཀྲབ་བ་མ་ཡིན་ནམ། རྒྱལ་བོས་མ་གནང་བ་
མ་ཡིན་ནམ། རྒྱལ་བོས་མ་གནང་བ་ཡུལ་ཐག་མི་རིང་བ་མ་ཡིན་ནམ། ཆོམ་རྐུན་བར་གྲགས་པ་
མ་ཡིན་ནམ། ཕུང་ཁྲོལ་བ་མ་ཡིན་ནམ། ལྷམ་མཁན་མ་ཡིན་ནམ། གདོལ་བ་མ་ཡིན་ནམ། གཡུང་
བོ་མ་ཡིན་ནམ། མི་མ་ཡིན་པའི་འགྲོ་བ་མ་ཡིན་ནམ། བྱང་གི་སྒྲ་མི་སྙན་པ་མ་ཡིན་ནམ། མཚན་
ལན་གསུམ་དུ་གྱུར་བ་མ་མ་ཡིན་ནམ། སྐྱེས་བ་འདྲ་བའི་བུད་མེད་མ་ཡིན་ནམ། སྡིག་སྡིག་ལྟ་བུའི་
མཚན་ཉིད་ཅན་མ་ཡིན་ནམ། གླིང་གཞན་ནས་སྐྱེས་པ་ཚུལ་བྱད་མི་འདྲ་བ་མ་ཡིན་ནམ། ཞེས་འདྲི་
ཞིང་། ད་ཐམས་ཅད་ཀྱི་མཐར་མ་ཡིན་ལགས་ཟེར་ན། བར་ཆད་དང་མི་ལྡན་པས་རབ་ཏུ་བྱུང་བར་བགྱིའོ། །ད་ཁྱོད་ཀྱིས་སངས་རྒྱས་
ཀྱི་སྐུ་གཟུགས་འདི་ལ་སངས་རྒྱས་དངོས་ཀྱི་འདུ་ཤེས་ཞོག་ལ་ཕྱག་གསུམ། ངེད་ལ་སློབ་དཔོན་
ཞུ་བའི་ཡོན་ཏུ་ཕྱག་གསུམ་མཛོད་ལ། ཙོག་ཙོག་པུར་བཞུགས་ཤིང༌། དེ་ཡང་དཔེར་ན་རི་བོ་ཆེན་
པོ་ལ་རིམ་གྱིས་འཛེགས་དགོས་པ་བཞིན་དུ། བསྟན་པ་ལ་ཡང་རིམ་གྱིས་སློབ་དགོས་པས།
ལེགས་པའི་ཡོན་ཏན་ཐམས་ཅད་སྐྱེ་བའི་གཞི་དགེ་བསྙེན་གྱི་སྡོམ་པ་དང་པོར་བླང་དགོས་པས།
བསམ་པ་འདི་བཞིན་དུ་མཛོད། བདག་གིས་སེམས་ཅན་ཐམས་ཅད་ཀྱི་དོན་དུ་སངས་རྒྱས་ཀྱི་གོ་
40

འདུལ་བའི་ལས་ཆོག་ཉེར་མཁོ་བསྡུས་པ།
འཕང་ཐོབ་པར་བྱ། དེའི་དོན་དུ་དགེ་བསྙེན་གྱི་སྡོམ་པ་བླངས་ལ། ཇི་སྲིད་འཚོའི་བར་དུ་དགེ
བསྙེན་གྱི་སྤངས་བྱ་མཐའ་དག་སྤངས། གཉེན་པོ་མཐའ་དག་བསྟེན་སྙམ་དུ་མཛོད། དེ་ཡང་སྐྱབས་
འགྲོ་རྩོམ་བྱེད་དུ་བྱས་ཤིང༌། ཁས་ལེན་ལན་གསུམ་བྱས་པ་ལས་སྐྱེ་བ་ཡིན་པས་ད་ཕྱིན་ཆད་སྐྱིད་
སྡུག་གང་བྱུང་ཡང་དཀོན་མཆོག་གསུམ་པོས་ཤེས་སྙམ་དུ་སོམ་ལ། འདིའི་རྗེས་ཟློས་མཛོད། བཙུན་པ་
དགོངས་སུ་གསོལ། བདག་མིང་འདི་ཞེས་བགྱི་བས། དུས་འདི་ནས་བཟུང་སྟེ། ཇི་སྲིད་འཚོའི་
བར་དུ་རྐང་གཉིས་རྣམས་ཀྱི་མཆོག །སངས་རྒྱས་ལ་སྐྱབས་སུ་མཆིའོ། འདོད་ཆགས་དང་བྲལ་
བ་རྣམས་ཀྱི་མཆོག །ཆོས་ལ་སྐྱབས་སུ་མཆིའོ། །ཚོགས་རྣམས་ཀྱི་མཆོག །དགེ་འདུན་ལ་སྐྱབས་
སུ་མཆིའོ། །བདག་ཇི་སྲིད་འཚོའི་བར་དུ་དགེ་བསྙེན་དུ་བཙུན་པས་བཟུང་དུ་གསོལ། ལན་གསུམ་བཟླས་
པའི་ཚིག་གསུམ་པ་ལ། སློབ་དཔོན་གྱིས་བཟུང་དུ་གསོལ། ཞེས་བརྗོད། ཐབས་ལེགས་བྱ། དེས་ཁྱོད་ཀྱི་དགེ་བསྙེན་
གྱི་སྡོམ་པ་ཐོབ་པ་ཡིན། བསླབ་པ་བརྗོད་པ་ནི། སྡོམ་པ་ཐོབ་པ་ཙམ་གྱིས་མི་ཆོག་བསྲུང་དགོས། བསྲུང་
ལུགས་དགྲ་བཅོམ་པ་རྣམས་ཀྱིས་ཇི་ལྟར་བསྲུང་བ་བཞིན་བདག་གིས་ཀྱང་བསྲུང་སྙམ་པ་གྱིས་
ལ། འདིའི་རྗེས་ཟློས་མཛོད། སློབ་དཔོན་དགོངས་སུ་གསོལ། ཇི་ལྟར་སྔོན་ཀྱི་འཕགས་པ་དགྲ་བཅོམ་པ།
དེ་དག་གིས་སྲོག་གཅོད་པ་སྤངས་ཏེ། སྲོག་གཅོད་པ་ལས་སླར་ལོག་པ་དེ་བཞིན་དུ། བདག་མིང་
འདི་ཞེས་བགྱི་བས་ཀྱང་དུས་འདི་ནས་བཟུང་སྟེ། ཇི་སྲིད་འཚོའི་བར་དུ་སྲོག་གཅོད་པ་སྤང་སྟེ
སྲོག་གཅོད་པ་ལས་སླར་ལྡོག་པར་བགྱིའོ། །ཡན་ལག་དང་པོ་འདིས་བདག་འཕགས་པ་དགྲ་
བཅོམ་བ་དེ་དག་གི་བསླབ་པ་ལ་རྗེས་སུ་སློབ་བོ། །རྗེས་སུ་བསྒྲུབ་བོ། །རྗེས་སུ་བགྱིད་དོ། གཞན་
ཡང་ཇི་ལྟར་འཕགས་པ་དགྲ་བཅོམ་པ་དེ་དག་གིས་མ་བྱིན་པར་ལེན་པ་དང༌། འདོད་པས་ལོག་
པར་གཡེམ་པ་དང༌། རྫུན་དུ་སྨྲ་བ་དང༌། འབྲུའི་ཆང་དང༌། བཙོས་པའི་ཆང་དང༌། མྱོས་པར་འགྱུར་
བ། བག་མེད་པའི་གནས་སྤངས་ཏེ། བག་མེད་པའི་གནས་ལས་སླར་ལྡོག་པ་དེ་བཞིན་དུ། བདག་
མིང་འདི་ཞེས་བགྱི་བས་ཀྱང༌། དུས་འདི་ནས་བཟུང་སྟེ། ཇི་སྲིད་འཚོའི་བར་དུ་མ་བྱིན་པར་ལེན་
41

ཀུན་མཁྱེན་གསུང་འབུམ་༼བ༽
པ་དང༌། ཞེས་པ་ནས། སླར་ལྡོག་པར་བགྱིའོ། །ཡན་ལག་ལྔ་པ་འདིས་བདག་འཕགས་པ། ཞེས་པ་ནས།
རྗེས་སུ་བགྱིད་དོ། ཞེས་པའི་ལན་གཅིག་བརྗོད། ཐབས་ལེགས་བྱའོ། །དགེ་བསྙེན་རྐྱང་པ་བསྒྲུབ་ན་གོང་གི་བར་ཆད་དྲི་པའི་སྐོར་རྣམས་
བཞག །དཀྱུས་ཐོག་ཏུ་རབ་བྱུང་སོགས་བསྒྲུབ་ན་བསླབ་པ་བརྗོད་པ་འདི་བཞག་གོ །སྐབས་འདིར་ལས་གྲལ་ཡོད་ན། གནས་ལ་ཞུ་གསོལ་ལས་ཆོག་
བཞིན་བྱ། དེས་མཁན་པོ་ལ་ཕྱག་གསུམ་བྱ། ཙོག་ཙོག་པུར་འདུག་ཅིང་ཐལ་མོ་སྦྱར་ལ་འདི་སྐད་ཅེས་བརྗོད་དོ། །སྔོན་སངས་རྒྱས་
བཞུགས་པའི་དུས་སུ་མཁན་སློབ་མེད་ཀྱང༌། ཚེ་དང་ལྡན་པ་ཚུར་ཤོག །ཚངས་པ་མཚུངས་པར་
སྤྱོད་ཅིག །ཅེས་གསུངས་པ་ཙམ་གྱིས་སྡོམ་པ་ཐམས་ཅད་ཐོབ་པ་བྱུང་སྟེ། དེ་ཀུན་གང་ཟག་སྨིན་
པ་གསུམ་ཤས་ཆེ། སྒྲིབ་པ་གསུམ་ཤས་ཆུང་བའི་དབང་དུ་བྱས་པ་ཡིན། དུས་ཕྱིས་སྨིན་པ་གསུམ་
མ་སྨིན། སྒྲིབ་པ་གསུམ་ཤས་ཆེ་བའི་ན་འཁྲིད་ཅིང་སྐྱོང་བ་དཀའ། ཁྱད་པར་དུ་ནད་པ་ནད་གཡོག་
དང་བཅས་པའི་དབང་དུ་བྱས་ནས། མཁན་པོ་སློབ་དཔོན་དང་བཅས་པའི་རབ་ཏུ་བྱུང་བ་དང༌།
བསྙེན་པར་རྫོགས་པར་གནང་ངོ་། །ཞེས་གསུངས་པས་མཁན་པོ་དགོས་ཤིང༌། དེ་ཡང་བཙུན་པ་
བརྟན་པའི་ཡན་ལག་ཏུ་བསྙེན་པར་རྫོགས་ནས་སྡོམ་རྒྱུན་བར་མ་ཆད་དུ་ལོ་བཅུ་ལོན་པ་དང༌།
མཁས་ཤིང་ཕན་འདོགས་པའི་ཡན་ལག་ཏུ་ལྔ་ཕྲུག་ཉེར་གཅིག་པོ་གང་རུང་དང་ལྡན་པ་ཞིག་
དགོས་པས། དུས་ཀྱི་དབང་གི་རྙེད་པར་དཀའ་ནའང་ཆ་རུང་ཙམ་བདག་གིས་འགྲུབ་རུང་དུ་ཡོད་
པ་ཡིན། དེ་ཡང་མཁན་པོའི་སྐད་དོད། ཨུ་པ་ཞེས་པ་ལ་རྐྱེན་གསུམ་བྱིན་ན་ཨུ་བ་ངྷ་ར་ཞེས་པ་ཉེ་
བར་འཛིན་པ། ཨུབ་སྣེ་ངྷུ་ཞེས་པ་ཉེ་བར་སྦྱོར་བ། ཨུ་བ་བྱཱ་ཀཱ་ར་ཎ་ཞེས་པ་ཉེར་པར་ལུང་འབོག་
པ་སྟེ། ཉེས་པའི་ཚོགས་ལས་འཛིན་པ་དང་། ལམ་དམན་པ་དག་ལས་ལྡོག་ནས་ཡང་དག་པའི་
ལམ་ལ་མཚམས་སྦྱོར་བ། དགག་སྒྲུབ་གནང་གསུམ་གྱིས་བསླབ་པའི་གནས་སུ་ལུང་འབོགས་པ་
དང༌། མདོར་ན་སྲིད་པ་དོན་གཉེར་ལས་བློ་ལོག་ནས་ཐར་པའི་ལམ་ལ་བློ་འཁྲིད་པར་བྱེད་པའི་
དོན་གྱིས་ན་མཁན་པོ་ཡིན་པས། དགེ་བསྙེན་གྱི་སློབ་དཔོན་འདི་ལ་རབ་བྱུང་དུ་བསྒྲུབ་པའི་མཁན་
པོ་ཞུ་སྙམ་པ་གྱིས་ལ། འདིའི་རྗེས་ཟློས་མཛོད་ཅིག །སློབ་དཔོན་དགོངས་སུ་གསོལ། བདག་མིང་
42

འདུལ་བའི་ལས་ཆོག་ཉེར་མཁོ་བསྡུས་པ།
འདི་ཞེས་བགྱི་བ། སློབ་དཔོན་ལ་མཁན་པོར་གསོལ་གྱིས། སློབ་དཔོན་བདག་གི་མཁན་པོ་མཛད་
དུ་གསོལ། སློབ་དཔོན་མཁན་པོས་བདག་རབ་ཏུ་བྱུང་བར་བགྱིའོ། །ལན་གསུམ་བཟླས་ཚིག་གསུམ་པ་ལ་མཁན་
པོ་མཁན་པོས་ཞེས་འདོན་པ་བསྒྱུར། ཐབས་ལེགས་བྱ། ཚེ་དང་ལྡན་པ་ཁྱོད་གཙུག་ཕུད་འབྲེགས་པ་ལ་སྤྲོའམ། ཞེས་
དྲི། སྤྲོ་ལགས་ཟེར་ན། ཁྲུས་བྱས་ཏེ། གཙུག་ཐུད་བྲེགས། མཁན་པོའི་ཞབས་ལ་གཏུགས་ཏེ། ཕྱག་གསུམ་བྱ། མདུན་དུ་ཙོག་པུར་འདུག་པ་ལ། བླ་
གོས་གཏད་དེ། འདི་སྟོད་དུ་གྱོན་པར་བྱ་བའི་ཆོས་གོས་བླ་གོས་ཞེས་བྱ་བ་སྟོད་གཅེར་བ་དང༌། སྤྲང་
བུ་དང༌། རླུང་དང་ཉི་མའི་གནོད་པ་ལས་སྐྱོབ། དགེ་སྦྱོང་གི་དྲན་པ་གསོ། ཁྱིམ་པ་དང་མུ་སྟེགས་
ཅན་ལས་གོས་ཀྱི་རྟགས་བསྲུང་བའི་དོན་དུ་སངས་རྒྱས་ཀྱིས་གནང་བ་ཡིན་པས། ཁྱོད་ཀྱིས་ཀྱང་
གོས་འདི་ལྟ་བུ་ཞིག་བཅིང་བར་གྱིས་ཤིག །བྱས་ལ་གཏད། མཐང་གོས་བཟུང་ནས། འདི་སྨད་དུ་གྱོན་པར་བྱེད་
པའི་ཆོས་གོས་ཐང་གོས་ཞེས་བྱ་བ་སྨད་གཅེར་བ་དང༌། ངོ་ཚ་བ་དང༌། རླུང་དང་ཉི་མ་དང༌། ཤ་
སྦྲང་གི་རེག་པ་ལས་སྐྱོབས་པ། དགེ་སྦྱོང་གི་དྲན་པ་གསོ། ཁྱིམ་པ་དང་མུ་སྟེགས་ཅན་ལས་གོས་
ཀྱི་རྟགས་བསྲུང་བྱེད་དུ་སངས་རྒྱས་ཀྱིས་གནང་བ་ཡིན་པས། ཁྱོད་ཀྱིས་ཀྱང་གོས་འདི་ལྟ་བུ་ཞིག་
བཅིང་བར་གྱིས་ཤིག །ལྷུང་བཟེད་བཟུང་ནས། འདི་ཟས་ལྷུང་བ་བཟེད་པར་བྱེད་པས་ན་ལྷུང་བཟེད་འདི་
ཟས་ཀྱིས་འགེངས་པ་བཞིན་དུ་རང་རྒྱུད་ཡོན་ཏན་གྱིས་འགེངས། ཁྱིམ་པའི་ཁམ་ཕོར། མུ་སྟེགས་
ཀྱི་སློང་ཕོར་ལས་སྣོད་སྤྱད་ཀྱིས་རྟགས་བསྲུང་བྱེད་དུ་སྟོན་པས་གནང་པ་ཡིན་པས། ཁྱོད་ཀྱིས་
ཀྱང་འདི་ལྟ་བུ་ཞིག་བཅིང་བར་གྱིས་ཤིག །འདི་གདིང་བ་ཞེས་བྱ་བ་ཁྱིམ་པའི་དཀར་པོ། གང་ཟག་
གི་ཁྲ་བོ་ཕལ་ཆེར་མ་ཉམས་པ། དགེ་འདུན་གྱིས་རྩྭའི་གནས་མལ་མ་གཏོགས་པར། ལོངས་སྤྱོད་
པའི་དུས་སུ་འདིའི་སྐྱབས་ནས་ལོངས་སྤྱོད་དགོས་པས། དེའི་མཚོན་ནས་གཞན་གྱི་ནོར་ལ་བསྲི་
བ་མེད་པར་ལོངས་མི་སྤྱོད་པའི་དོན་དུ་གནང་པ་ཡིན་པས། ཁྱོད་ཀྱིས་ཀྱང་འདི་ལྟ་བུ་ཞིག་བཅིང་
བར་གྱིས་ཤིག །འདི་ཆུ་ཚག་ཅེས་བྱ་བ་སངས་རྒྱས་ཀྱི་བསྟན་པ་སྙིང་རྗེས་རབ་ཏུ་ཕྱེ་བ་ཡིན་པས།
རང་ཅག་རབ་ཏུ་བྱུང་བ་བྱ་བ་རྣམས་གཞན་ལ་གནོད་པ་གཞི་དང་བཅས་པ་ལས་ལོག་པ་སྙིང་བརྩེ་
43

ཀུན་མཁྱེན་གསུང་འབུམ་༼བ༽
བའི་ཁྱད་པར་དུ་བྱས་པ་ཅིག་དགོས། ཆུ་འདི་འབྲེལ་ཆེ་འབྱུང་ཉེ་ནང་དང་ནུབ་ཏུ་ལོངས་སྤྱོད་
དགོས་པས། ཆུ་ལ་སྲོག་ཆགས་ཡོད་མེད་ལེགས་པར་བརྟགས། སྲོག་ཆགས་མེད་པའི་ཆུ་མ་རྙེད་
ན། འདིའི་བཙག་ནས་ལོངས་སྤྱོད་དགོས་པས། ཁྱོད་ཀྱིས་ཀྱང་འདི་ལྟ་བུ་ཞིག་བཅིང་བར་གྱིས་
ཤིག །དེ་ནས་གོས་རྣམས་གྱོན། གདིང་བའི་སྟེང་ནས་ཕྱག་གསུམ་བྱ་ལ་མེ་ཏོག་གཏོར་ཞིང༌། ཐར་བའི་རྒྱལ་མཚན་བརྟན་པར་
གྱུར་ཅིག །ཚངས་པར་སྤྱོད་པའི་ཚེ་མཐར་ཕྱིན་པར་གྱུར་ཅིག །ཚུལ་ཁྲིམས་ཀྱི་ཕུང་པོ་ཡོངས་སུ་
རྫོགས་པར་གྱུར་ཅིག །སྐྱེ་བ་ནས་ཚེ་རབས་ཐམས་ཅད་དུ་རབ་ཏུ་བྱུང་བའི་དངོས་པོ་རྣམ་པར་
དག་པ་ཐོབ་པ་དང་མི་འབྲལ་བར་གྱུར་ཅིག །ཅེས་སྨོན་ལམ་བཏབ་པོ། །བར་མ་རབ་བྱུང་བསྒྲུབ་པ་ནི། སྟོན་པ་དང་མཁན་པོ་
གཉིས་ལ་ཕྱག་གསུམ་གསུམ་བྱས། མདུན་དུ་ཙོག་པུར་ཐལ་མོ་སྦྱར་ནས་འདུག་པ་ལ་འདི་སྐད་ཅེས་བརྗོད་པར་བྱའོ། །ཁྱོད་རབ་ཏུ་བྱུང་བའི་
བློ་སྐྱེས་པ་དེ་ཤིན་ཏུ་ལེགས།
ལེགས་པའི་རྒྱུ་མཚན་ཀུན་དགའ་བོ་རབ་ཏུ་བྱུང་བའི་མདོ་སོགས་
ནས། ཁྱིམ་པ་དང་རབ་བྱུང་གཉིས་ལ་ཁྱད་པར་ཤིན་ཏུ་ཆེ་གསུང་སྟེ། ཁྱིམ་པ་རྣམས་ནི་མེ་འོབས་
ན་གནས་པ་ལྟ་བུ། རབ་ཏུ་བྱུང་བ་རྣམས་ནི་བསིལ་ཁང་ན་གནས་བ་ལྟ་བུ། ཁྱིམ་པ་རྣམས་ནི་
འདམ་རྫབ་ན་གནས་བ་ལྟ་བུ། རབ་ཏུ་བྱུང་བ་རྣམས་ནི་སྐམ་ས་ན་གནས་བ་ལྟ་བུ། ཁྱིམ་པ་རྣམས་
ནི་བཙོན་དོང་དུ་ཚུད་པ་ལྟ་བུ། རབ་ཏུ་བྱུང་བ་རྣམས་ནི་དེ་ལས་ཐར་བ་ལྟ་བུ། ཞེས་བྱ་བ་ལ་
སོགས་པ་རྒྱ་ཆེར་གསུངས་ཤིང༌། གཞན་ཡང་དུས་གསུམ་གྱི་སངས་རྒྱས་ཐམས་ཅད་ཀྱང་རབ་
ཏུ་བྱུང་བའི་རྟེན་ལ་སངས་རྒྱས་བ་མ་གཏོགས། ཁྱིམ་པའི་རྟེན་ལ་སངས་རྒྱས་པ་མ་བྱུང་སྟེ། གང་
དག་ཁྱིམ་ན་གནས་པར་བྱེད་བཞིན་དུ། །ཡོན་ཏན་མཆོག་དེ་ཐོབ་པར་གྱུར་པ་ཡིས། །སངས་རྒྱས་
སྔོན་ཆད་མ་བྱུང་ཕྱིས་མི་འབྱུང༌། །ད་ལྟ་བྱུང་བར་གྱུར་པ་ཡོད་མ་ཡིན་ཞེས་གསུངས་ཤིང༌། རབ་
ཏུ་བྱུང་བའི་བསོད་ནམས་ནི་རི་བོ་ལས་དཔངས་མཐོ། རྒྱ་མཚོ་ལས་གཏིང་ཟབ་ནམ་མཁའ་ལས་
རྒྱ་ཆེ་བར་གསུངས་པ་ཡིན། དེར་འཇུག་པའི་ལམ་མང་ན་ཡང༌། ཆོ་ག་ལས། ཤཱཀྱ་ཐུབ་པ། ཤཱཀྱ་
སིངྒ། ཤཱཀྱའི་རྒྱལ་པོ་ཞེས་འབྱུང་བའི། འོ་སྐོལ་གྱི་ཤཱཀྱ་ཐུབ་པ་དེའི་རྗེས་སུ་རབ་ཏུ་བྱུང་བར་བྱེད་
44

འདུལ་བའི་ལས་ཆོག་ཉེར་མཁོ་བསྡུས་པ།
པ་ལ། སྐབས་འདིར་སྐྱབས་གནས། ཆ་ལུགས། བསམ་པ། གྲོགས་ཐམས་ཅད་སྤོ་ཞིང༌། དེའི་རྗེས་སུ་བརྗེད་
ཐོ་མིང་ཅིག་ཀྱང་སྤོ་བ་ཡིན། ད་ཕྱིན་